ועדת הכספים, כנסת 23, פרוטוקול מספר 242, 2021-02-15 11:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אני מבקש לומר לחברי הוועדה שני דברים: האחד – דיברנו עם משרד הביטחון לגבי הפסקת ההזמנות של "רשף טכנולוגיה" בשדרות.

משה גפני: דיברתי עם מנכ"ל משרד הביטחון ולא יפסיקו את ההזמנות האלה, אין סיבה שיפטרו שם את העובדים כפי שהיה מדובר, וממה שאני יודע ממנכ"ל משרד הביטחון, שאין בעיה עכשיו.

משה גפני: לא את כל המרעומים שמייצרים צריך להזמין אבל.

משה גפני: .. שתי דקות הפסקה.

משה גפני: אני מחדש את הישיבה.

משה גפני: אני אמרתי לגבי "רשף טכנולוגיה", שאת ההזמנות שלהם משרד הביטחון ימשיך משדרות, ולכן לא יצטרכו לפטר עובדים.

משה גפני: אני שמח שזו תמונת המצב.

משה גפני: אני מבקש בהזדמנות הזאת, אין לנו שהרבה הזדמנויות בגלל הפגרה – אני חוזר לעניין שכבר דנו עליו פעמיים, הנושא של ניצולי השואה, הנושא של הרשות, שרוצים להעביר אותה למשרד הרווחה, למשרדים שונים, למשרד לשוויון חברתי.

משה גפני: אנחנו מבקשים להשאיר את זה במשרד האוצר, לפחות בשעת בין-הערביים הזאת, בשעת הדמדומים שהמציאות תהיה מציאות מאוד קשה.

משה גפני: דיברו איתי ניצולים, דיברו עם חברים ניצולים וארגונים וכולי, ואנחנו מבקשים שזה יישאר במשרד האוצר עד אחרי הבחירות ולאחר מכן, מה שהממשלה תחליט, אז לפחות תהיה החלטה שמישהו עומד מאחוריה ויהיה אפשר לנהל את זה כמו שצריך.

משה גפני: אני פונה מכאן לבני גנץ – בני גנץ, ההחלטה בידיים שלו.

משה גפני: אני עברתי כבר את כולם.

משה גפני: כל מי שדיברתי אתו מסכים, בסופו של דבר, שבינתיים זה צריך להישאר.

משה גפני: יש כאלה שסבורים שזה צריך להישאר באופן קבוע, יש כאלה שסבורים שזה צריך להישאר באופן זמני.

משה גפני: ההחלטה היא בידיים של בני גנץ.

משה גפני: אני קורא לו ופונה אליו: טובת הניצולים לנגד עיני, אין לי בעניין הזה שום נושא פוליטי להעביר לכאן או להשאיר כאן, לא רלוונטי כל העניין הזה, טובת הניצולים לנגד עיני ואני פונה אליו ומקווה שהוא לא יתחרט על העניין הזה, שהוא עושה את הפעולה החשובה הזאת, שהפעולה הזאת תאמר שבינתיים הניצולים ימשיכו לקבל את השירות שהם מקבלים כמו שהם קיבלו עד היום, שזה ישתפר עם השנים.

משה גפני: יש שם את המחשוב וכל מה שנלווה לעניין הזה, ואני מאוד מבקש שהרשות תישאר בתפקוד במשרד האוצר, המחשוב במשרד האוצר וכל מה שנלווה לעניין הזה.

משה גפני: אני מקווה שקריאתי תיפול על אוזניים קשובות ובני גנץ ישמע לנו בגלל שכולנו סבורים כך, כולם, ללא יוצא מן הכלל, שזה צריך להישאר שם, באותו מקום, במשרד האוצר.

משה גפני: תודה רבה.

ינון אזולאי: הרב גפני, לגבי ה-100 מיליון של המגזר השלישי, שמשרד האוצר היה צריך לפתוח להם בסך-הכל - - - לא ידוע לי שנפתח, לא ידוע לי שהדבר הזה התקדם.

ינון אזולאי: הבטיחו לך אז שיהיה, בהתחלה זה היה 10 דקות ואחר-כך זה עבר לכמה ימים ועכשיו אנחנו נמצאים שבוע אחרי כמעט ועדין אין תשובה.

ינון אזולאי: השאלה מה קורה עם זה?

משה גפני: אני דיברתי עם יהלי רוטנברג כמה פעמים, הוא גם חזר אלי ואמר שזה לא בתחום הטיפול שלו, זה בתחום הטיפול של לשכת המנכ"ל כפי שנאמר כאן, בוועדה.

משה גפני: אבל הוא אומר שבגלל הבקשה שלנו, הוא לוקח את זה על עצמו, הוא יזרז את זה וזה צריך להיגמר בימים האלה.

ינון אזולאי: הרב גפני, סליחה שאני אומר, אתה יודע שפשוט לא סופרים.

ינון אזולאי: היה גם בפעם שעברה, שאמרו לנו מלשכת המנכ"ל שבועיים ואחר-כך ירדו.

ינון אזולאי: אנחנו יודעים שזה נמצא אצלם מהחודש השביעי אז - -

משה גפני: מה אתה מציע?

ינון אזולאי: אני לא יודע, שיבואו לפה ויתנו תשובות.

משה גפני: בסדר, אני אדבר אתו שוב.

משה גפני: דיברנו על העניין הזה, על המציאות שאנחנו חיים בה אבל הוא התחייב שהוא יסיים את זה.

משה גפני: אני אדבר אתו היום עוד פעם.

ינון אזולאי: ולגבי הקמחא דפסחא יש חדש?

משה גפני: כן, עבר.

משה גפני: הנושא של קמחא דפסחא הצליחה.

משה גפני: הם התחייבו שהם מעבירים את זה ובאמת התברר - -

ינון אזולאי: כמה כסף, אתה יודע?

משה גפני: כן, יש שם נדמה לי 11 מיליון על פסח, ויש עוד כסף שהוא על החגים אבל על החגים הם לא מעבירים עכשיו בגלל ערב בחירות, אז מה שחייבים להעביר מעבירים עכשיו ומה שלא, מעבירים בזמן.

משה גפני: על כל פנים זה עובר, דיבר איתי אביגדור קפלן ממשרד הרווחה ודיברנו עם משרד האוצר והכסף עובר.

משה גפני: אנחנו עוברים לסעיף היחיד שבסדר היום: אישור מוסדות ציבור לעניין סעיף 46 לפקודת מס הכנסה.

משה גפני: ארז אורעד, בבקשה.

ארז ישראל אורעד: בוקר טוב לכולם.

ארז ישראל אורעד: כבוד היושב-ראש, חברי ועדת הכספים, קודם כל זה כבוד גדול שזה הסעיף היחידי פה היום בוועדת הכספים – כבוד גדול מאוד.

ארז ישראל אורעד: אני מתכבד להביא לאישורכם את אישור מוסדות ציבור לעניין סעיף 46 לפקודת מס הכנסה, ויש ברשימה הזאת 147 מוסדות ציבור, רשימה נכבדה.

ארז ישראל אורעד: אני רוצה לציין בפתח הדברים שדווקא בשנת הקורונה, התפוקה שלנו עם כל הקשיים וכל העבודה מהבית וכל הנהלים החדשים שהיו מוועדת הכספים, אנחנו הצלחנו לעשות 25% יותר מאשר בשנים הקודמות.

ינון אזולאי: אז אפשר להוסיף עוד נהלים?

ארז ישראל אורעד: אז מה שאנחנו הולכים לעשות עכשיו זה להוציא את הנהלים ככה שנעשה 50%.

ארז ישראל אורעד: זה כמו הסיפור עם הרב עם העז, אז אני מתכבד להביא את זה לאישורכם בכבוד.

ינון אזולאי: יש 27 עמותות שאין להם ניהול תקין, נכון?

ארז ישראל אורעד: נכון.

ינון אזולאי: ויש מתוכן עמותות שאין להן גם הגשת מסמכים.

ארז ישראל אורעד: לא, אין עמותה שאין לה הגשת מסמכים.

ינון אזולאי: מה זה עמותה מס' 49?

ארז ישראל אורעד: עמותה 49 – ואנחנו יכולים לבדוק את זה גם פה – אתה מדבר על עמותה שאגיד את השם שלה: מדובר על תמי"ר – תרבות מורשת יהודית.

ארז ישראל אורעד: זאת אומרת, אנחנו המלצנו לאשר אותם לשנה – זאת העמותה שאתה מדבר עליה, נכון?

ארז ישראל אורעד: אנחנו יכולים גם להסתכל באתר של משרד המשפטים ולבדוק ולראות שיש לה אישור הגשת מסמכים.

ארז ישראל אורעד: אני יכול גם להציג את האישור הזה בפניכם.

ארז ישראל אורעד: גם יש לנו את בנימין למקין, שאני מעריך שהוא נמצא אתנו בזום כרגע, שגם יכול לאשר את העמותות בעניין אישורי הגשת מסמכים או אישור ניהול תקין.

ארז ישראל אורעד: מה שכן, לגבי עמותה שיש לה אישור הגשת מסמכים – היא רק תאושר לשנה בלבד.

ארז ישראל אורעד: זאת העמותה הזאת.

ארז ישראל אורעד: יש לה אישור הגשת מסמכים.

ינון אזולאי: יש שתיים כאלה – האחת זה עמותה מס' 20 - -

ארז ישראל אורעד: אז אני בודק את זה עכשיו.

ינון אזולאי: אוקי.

ינון אזולאי: ודבר נוסף שרציתי לשאול אותך – יש שתי עמותות שכתוב שם שהמחזור נמוך – 76 ו-126 ואתה ממליץ לתת להן לשנה?

ינון אזולאי: מה זה המחזור הנמוך הייתי רוצה לדעת.

ארז ישראל אורעד: לגבי עמותות מס' 76 והעמותה השנייה שהזכרת – אמנם יש להן מחזור נמוך, בשנה הבאה ההוא יפורסם באמת לציבור אבל אנחנו ראינו אצלנו, במסמכים שלנו – באנו לקראתם וראינו שיש להם מאזן בוחן, שיש להם מחזורים בשנה של מאות-אלפי שקלים אז אין לנו בעיה לתת להם.

ארז ישראל אורעד: כמובן שאנחנו נותנים להם רק לשנה בלבד על-מנת דמי רצינות לבחון אותם.

ארז ישראל אורעד: זה לגבי העמותות האלה.

משה גפני: איפה מיקי לוי?

משה גפני: השאלות שלו חסרות.

משה גפני: דרך אגב, אני רוצה להגיד לכם – ינון, אני רוצה להגיד לכם שאם היינו מפרקים את העמותות אחת-אחת, היו כמה שהייתי מצביע נגד וכנראה האחרים גם היו מצביעים נגד על כל מיני דברים אחרים אבל אנחנו מצביעים בעד על הכל.

משה גפני: אנחנו סבורים שצריך לסייע להוציא מקרה חריג אבל ככה?

משה גפני: יש דברים שאני מסתכל – ארז, מה אתה אומר?

משה גפני: יש דברים שאני הייתי מצביע נגד.

ארז ישראל אורעד: כן, אבל הם לא ב - - - ציבורית עמוקה, כפי שאתה יודע.

משה גפני: בסדר.

משה גפני: אני בדעה - -

קרן ברק: מה שהוא אומר זה שיש פה בטוח מוקשים שאנחנו עדין לא זיהינו אותם, ומיקי לוי לא נמצא כאן ואנחנו קצת ב....

משה גפני: אני בדעה שצריך בסעיף 46 כמובן לעבור אותך, לעבור את זה שהפעילות היא פעילות שנעשית כחוק והכל בסדר אבל אני בדעה שצריך לאשר.

משה גפני: אני אז אישרתי גם את ילדי המסתננים וגם פה יש עמותה נוצרית שאני מצביע בעד – יש מקרה חריג שהמקרה ההוא, באמת מדינת ישראל לא צריכה לסייע להם ואת זה ראינו בדיון שקיימנו פה, בכמה דיונים שקיימנו פה אבל אני בעד לאשר את כולם.

משה גפני: ארז, מה מספר הבקשה?

ארז ישראל אורעד: רשימה שסימנה הוא 19-141-21, ואני מביא אותה לאישורכם.

משה גפני: תודה רבה.

משה גפני: בנימין למקין נמצא בזום?

בנימין למקין: שלום.

משה גפני: מה המצב של הרשימה פה?

בנימין למקין: עברתי על כל הרשימה וכולם מחזיקים באישורי - - - או באישור הגשת מסמכים.

משה גפני: לא הבנתי.

בנימין למקין: או באישורי ניהול תקין או באישורים על הגשת מסמכים.

משה גפני: הבנתי.

משה גפני: רבותי, עוד שאלות?

משה גפני: מי בעד אישור הרשימה כפי שהציג אותה ארז אורעד ירים את ידו?

משה גפני: מי נגד?

משה גפני: מי נמנע?

משה גפני: הרשימה אושרה.

משה גפני: הרשימה אושרה.

משה גפני: ארז, אני מודה לך על העבודה בעניין הזה.

משה גפני: תראו, יש פה מכתב שמיועד לבני גנץ על הרשות לזכויות ניצולי השואה.

משה גפני: אם אתם רוצים לחתום על המכתב הזה, אני - -

אופיר כץ: זה לגבי מה שאמרת בפתיחה?

משה גפני: כן.

אופיר כץ: תוסיף אותי.

קרן ברק: רגע, תגיד מה כתוב.

משה גפני: הרשות לניצולי השואה שתישאר בינתיים במשרד האוצר עד אחרי הבחירות.

משה גפני: הממשלה הבאה תחליט.

קרן ברק: לנצח...

משה גפני: בסדר.

משה גפני: לנצח זה בסדר אבל יכולים לבוא אלינו בטענות ולהגיד שעם כל הכבוד, יש לנו הסכם קואליציוני.

משה גפני: לנצח – נראה מה יהיה.

משה גפני: אז אני מסכים אבל אני אומר עד ההחלטה שתהיה ממשלה ושתעמוד מאחורי ההחלטה.

קרן ברק: מצוין.

קרן ברק: אז תוסיף אותי גם, בסדר?

משה גפני: הנה, אני נותן לכם לחתום.

משה גפני: תודה רבה רבותי.

משה גפני: הישיבה נעולה.